**Hvorfor er plastik blevet et globalt miljøproblem?**

***I denne afsluttende opgave kan i vælge mellem 2 opgavetyper***

**Opgave 1: Plakat om plastik.**

Forestil jer at i bliver hyret som konsulenter på et FN-projekt, som skal formidle plastik-problematikken til gymnasieelever på en overskuelig og iøjnefaldende poster/plakat. I skal beskrive emnets relevans og aktualitet, samt problemets omfang og årsager. Endelig skal i beskrive hvilke løsninger, som er mulige og realistiske - og kan foretages på lokal (og individuel) niveau og på global (storpolitisk) skala.

Opgaven består i at **forberede en præsentation**, enten i PowerPoint eller lignende. Dernæst skal i **printe jeres præsentation**

**Opgave 2: Videnskabelig artikel om plastik.**

I skal skrive en populærvidenskabelig artikel, som beskriver plastikproblemets karakter og relevans, samt dets årsager og mulige løsninger.

Hvad er en populærvidenskabelig artikel: Er en journalistisk tekst, der formidler videnskabelig viden til ikke-fagfolk. Fx en forsker der formidler sine resultater til den brede befolkning. Opbygning kan mindre om nyhedsartiklen, fx med rubrik, underrubrik og mellemrubrikker. Det gør den overskuelig for læseren, og interessante overskrifter skal vække interesse.

Brug modeller og illustrationer til at forklare vanskelige pointer. Brug billedmateriale som illustration. Svære begreber skal forklares, og komplicerede sammenhænge skal eksemplificeres (gerne med hverdagseksempler,) eller illustreres

Opgaven består i at **skrive en artikel på max 5 sider**

**Relevante spørgsmål der kan besvares i begge opgaver:**

* Hvad er plastik?
* Hvorfor findes der så meget plastikaffald?
* Hvad er god og dårlig affaldshåndtering?
* Hvorfor ender plastik i havet?
* Hvem har ansvaret for at plastik ender i havet?
* Hvordan dannes plastikøer i verdenshavene?
* Hvad er problemet ved at plastik ender I havet?
* Kan man løse plastik-problemet på en bæredygtig måde?
* Hvem skal løse plastproblemet og hvordan?

Alle svar skal forklares og begrundes! Man kan ikke nøjes med at svare ja eller nej. Man kan svare ja, fordi…

**Relevante fagbegreber/emner**: affaldshåndtering, vindsystemer, flodsystemer, Corioliseffekten, havstrømme, bæredygtighed, FNs bæredygtighedsmål.

|  |
| --- |
| Gem svar og data, så de kan indgå i besvarelsen af den overordnede problemstilling ”Hvorfor er plastik blevet et globalt miljøproblem?”  **HUSK:** *Jo bedre data – des bedre argumentation.* |